ऑयल के टैंकर से पकड़े अंग्रेजी शराब के 266 कॉर्टन, ड्राइवर गिरफ्तार
सीकर से सिरोही ले जाई जा रही थी शराब
खमनोर| पुलिसने गुरुवार शाम थाने के बाहर ऑयल के टैंकर से अवैध अंग्रेजी शराब के 266 कर्टन जब्त किए। इस आरोप में ड्राइवर को गिरफ्तार किया है। शराब 15 लाख रुपए की बताई जा रही है। शराब की तस्करी कर रहा डबोक निवासी ड्राइवर आठ दिन पहले ही बीकानेर जेल से शराब तस्करी के मामले में जमानत पर छूटा था। आरोपी शराब को सीकर से सिरोही ले जा रहा था। डिप्टी कानसिंह भाटी ने बताया कि मुखबिर से सूचना पर शाम सवा चार बजे थाने के बाहर नाकाबंदी करवाई गई। टैंकर के तीनों भागों में शराब के कर्टन भरे थे। पहले भाग में 146, दूसरे में 18 तथा तीसरे में 102 कर्टन थे। ड्राइवर डबोक (उदयपुर) थानांतर्गत महाराज की खेड़ी निवासी हीरालाल पुत्र जग्गा डांगी को गिरफ्तार किया है। टैंकर पर इंडियन ऑयल लिखा हुआ है। टैंकर से शराब के कर्टन खाली करने में ही दो घंटे लग गए। मालखाने में जगह नहीं होने से परिसर में ही कर्टनों की गिनती की गई।
शराब तस्करी के मामले में एक हफ्ते पहले ही छूटा था
हीरालालशराब तस्करी के मामले में नोखा थाना (बीकानेर) में हाल ही में पकड़ा गया था। जिला जेल से 17 दिसंबर को ही जमानत पर छूटा था। जमानत पर छूटने के आठवें ही दिन फिर इतनी बड़ी मात्रा में अवैध शराब परिवहन करते पकड़ा गया। पुलिस का कहना है कि उदयपुर के विभिन्न थानों में भी इसके खिलाफ चार और मामले दर्ज हैं।
तीनब्रांड की शराब थी: पकड़ीगई शराब में एरिस्ट्रोक्रेट, ऑफिसर च्वाइस तथा रॉयल स्टैग की ब्रांड मिली है। इन पर मेन्यूफेक्चरिंग स्पॉट के तौर पर जगजीत प्रा.लि. बहरोड़ (अलवर) के लेबल लगे हुए हैं।
गुंजोलसे फोरलेन छोड़ा, ग्रामीण रूट पर ले आया टैंकर: तस्करीमें माहिर ड्राइवर हीरालाल जिला मुख्यालय क्रॉस करने के बाद नाथद्वारा से चार किलोमीटर पहले गुंजोल से ग्रामीण रूट पर मुड़ गया। कुंचौली, बागोल, परावल, मोलेला, खमनोर होते हुए उदयपुर की ओर जा रहा था। खमनोर पुलिस ने दशकों पुराने थाने के इतिहास में अवैध शराब की पहली बार इतनी बड़ी खेप पकड़ी है।
टीममें ये थे शामिल: नाकाबंदीकर अवैध शराब की खेप पकडऩे वाली टीम में एसएचओ जोगेंद्र राठौड़, प्रशिक्षु एसएचओ नरेंद्रसिंह भाटी, एएसआई सुरेशचंद्र पालीवाल, कांंस्टेबल मदनसिंह, जितेंद्र कुमार मीणा, दारासिंह, रमेशचंद्र नागदा शामिल थे।
खमनोर. थानेमें इंडियन ऑयल के टैंकर से शराब के कॉर्टन उतारते पुलिसकर्मी।
ड्राइवर हीरालाल
hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hne_Deva